pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. หนุนโรงพยาบาลร้อยเอ็ดผ่าตัดรูปแบบใหม่ ส่องกล้องตรวจมะเร็งลำไส้ใหญ่วันเดียว ไม่นอนค้าง ประหยัดเวลา ลดค่าใช้จ่าย
วันศุกร์ที่ 11 สิงหาคม 2560
สธ. หนุนโรงพยาบาลร้อยเอ็ดผ่าตัดรูปแบบใหม่ ส่องกล้องตรวจมะเร็งลําไส้ใหญ่วันเดียว ไม่นอนค้าง ประหยัดเวลา ลดค่าใช้จ่าย
ปลัดกระทรวงสาธารณสุข เปิดโครงการผ่าตัดรูปแบบใหม่โรงพยาบาลร้อยเอ็ด ส่องกล้องตรวจมะเร็งลําไส้ใหญ่ วันเดียวกลับบ้านได้ไม่นอนค้าง ช่วยลดคิวรอผ่าตัด ลดแออัดในโรงพยาบาล เตรียมขยายให้ครอบคลุมเพิ่มเติมในโรคมะเร็งชนิดต่างๆ
วันนี้ (11 สิงหาคม 2560) ที่โรงพยาบาลร้อยเอ็ด จ.ร้อยเอ็ด นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ภายหลังเป็นประธานพิธีเปิดโครงการรณรงค์ผ่าตัดรูปแบบใหม่ ส่องกล้องตรวจมะเร็งลําไส้ใหญ่วันเดียวไม่นอนค้าง (One Day Surgery)ว่า ปัจจุบันแนวโน้มผู้เสียชีวิตจากโรคไม่ติดต่อเพิ่มสูงขึ้น โดยเฉพาะโรคมะเร็ง นับเป็นปัญหาสาธารณสุขที่สําคัญของประเทศไทยและเป็นสาเหตุการเสียชีวิตของประชากรลําดับต้นๆของประเทศ โดยปัจจุบันอัตราการเติบโตของผู้ป่วยมะเร็งยังเพิ่มสูงขึ้นอย่างต่อเนื่องทุกปี ผู้เข้ารับบริการทางการแพทย์มีปริมาณเพิ่มมากขึ้น ส่งผลไปถึงระยะเวลารอรับบริการ เกิดความแออัดในโรงพยาบาล รวมทั้งต้องเสียค่าใช้จ่ายในการดูแลรักษาสูง
ดังนั้น เพื่อเพิ่มประสิทธิภาพในการใช้ทรัพยากรด้านสาธารณสุข โรงพยาบาลร้อยเอ็ดจึงได้มีระบบการให้บริการผ่าตัดและระงับความรู้สึก แบบวันเดียวกลับบ้านได้ ผู้ป่วยไม่ต้องค้างคืน เริ่มในกลุ่มผู้ป่วยโรคมะเร็งลําไส้ใหญ่ที่ทําหัตถการส่องกล้องตรวจลําไส้ใหญ่และทวารหนัก (Colonoscopy)ถ้าพบก้อนผิดปกติสามารถตัดออกและส่งชิ้นเนื้อเพื่อวินิจฉัยโรคได้ มีผู้ป่วยเข้ารับบริการ 600-700 รายต่อปี มีเตียงให้บริการ 8 เตียง รองรับผู้ป่วยได้ 1,500 รายต่อปี โดยผู้รับบริการได้รับการบริการตามมาตรฐาน แต่ประหยัดเวลา และลดค่าใช้จ่าย ลดการสูญเสียโอกาสทางเศรษฐกิจ เข้าถึงบริการได้เร็วขึ้น ไม่ต้องรอคิวการผ่าตัดนาน โรงพยาบาลสามารถลดต้นทุนค่ารักษาพยาบาล ซึ่งต้นทุนการทําผ่าตัดแบบผู้ป่วยนอกน้อยกว่า 2,500 บาทต่อราย ส่วนแบบผู้ป่วยในต้นทุน 7,461 บาทต่อราย
สําหรับการผ่าตัดรูปแบบใหม่ วันเดียวกลับ คือการให้ผู้ป่วยเตรียมตัวก่อนการผ่าตัดที่บ้านและมารับการผ่าตัดที่โรงพยาบาล หลังพักฟื้นจากการผ่าตัดไม่กี่ชั่วโมงสามารถช่วยเหลือตัวเอง และกลับบ้านได้ในวันเดียวหรืออยู่ในโรงพยาบาลไม่เกิน 24 ชั่วโมง ซึ่งจะช่วยลดเวลานอนในโรงพยาบาล ลดการติดเชื้อของแผลผ่าตัดและลดการติดเชื้อในโรงพยาบาล ลดภาระค่าใช้จ่ายและการเสียรายได้ของผู้ป่วยและญาติระหว่างมาโรงพยาบาล ช่วยเพิ่มมูลค่าเศรษฐกิจองค์รวมของประเทศ รวมทั้งช่วยลดระยะเวลารอคอยผ่าตัด ทําให้โรงพยาบาลผ่าตัดผู้ป่วยได้มากขึ้น เนื่องจากไม่ต้องใช้เตียงเตรียมตัวก่อนผ่าตัด ไม่ต้องรอเตียงว่าง ลดความแออัดในโรงพยาบาล มีเตียงรองรับผู้ป่วยผ่าตัดฉุกเฉินหรือโรคที่ยุ่งยากซับซ้อน ซึ่งการผ่าตัดรูปแบบนี้เป็นที่นิยมในต่างประเทศและทํามานานกว่า 40 ปี
ทั้งนี้ โรงพยาบาลร้อยเอ็ดได้วางแผนขยายบริการเพิ่มขึ้นในกลุ่มผู้ป่วย เนื้องอกกระเพาะอาหาร เนื้องอกต่อมลูกหมาก เส้นเอ็นบาดเจ็บ เป็นต้น เป็นการพัฒนาศูนย์โรคมะเร็งแบบครบวงจร ภายใต้ความร่วมมือระหว่างโรงพยาบาลจุฬาภรณ์ กระทรวงสาธารณสุขและสํานักงานหลักประกันสุขภาพแห่งชาติ เพื่อให้ประชาชนได้รับบริการที่ปลอดภัยมีคุณภาพตามมาตรฐาน
****************************** 11 สิงหาคม 2560
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฏิมาประกร รองนายกรัฐมนตรี เป็นประธานในพิธีเปิดนิทรรศการถาวรในพิพิธภัณฑสถานแห่งชาติ เชียงใหม่
วันพฤหัสบดีที่ 15 มิถุนายน 2560
พลเอก ธนะศักดิ์ ปฏิมาประกร รองนายกรัฐมนตรี เป็นประธานในพิธีเปิดนิทรรศการถาวรในพิพิธภัณฑสถานแห่งชาติ เชียงใหม่
พลเอก ธนะศักดิ์ ปฏิมาประกร รองนายกรัฐมนตรี เป็นประธานในพิธีเปิดนิทรรศการถาวรในพิพิธภัณฑสถานแห่งชาติ เชียงใหม่
วันที่ 14 มิถุนายน 2560 เวลา 17.00 น. พลเอก ธนะศักดิ์ ปฏิมาประกร รองนายกรัฐมนตรี เป็นประธานในพิธีเปิดนิทรรศการถาวรในพิพิธภัณฑสถานแห่งชาติ เชียงใหม่ โดยมีนายวีระ โรจน์พจนรัตน์ รัฐมนตรีว่าการกระทรวงวัฒนธรรม ดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายปรารพ เหล่าวานิช เลขานุการรัฐมนตรีว่าการกระทรวงวัฒนธรรม นายปวิณ ชํานิประศาสน์ ผู้ว่าราชการจังหวัดเชียงใหม่ นายอนันต์ ชูโชติ อธิบดีกรมศิลปากร หัวหน้าส่วนราชการในจังหวัดเชียงใหม่ ร่วมในพิธี ณ พิพิธภัณฑสถานแห่งชาติ จังหวัดเชียงใหม่
รัฐบาลไทย-ข่าวทำเนียบรัฐบาล-กรมคุมประพฤติ กระทรวงยุติธรรม จัดพิธีเชิดชูเกียรติผู้ได้รับพระราชทาน เครื่องราชอิสริยาภรณ์ พร้อมประกาศเกียรติคุณแก่อาสาสมัครคุมประพฤติ
วันศุกร์ที่ 16 มีนาคม 2561
กรมคุมประพฤติ กระทรวงยุติธรรม จัดพิธีเชิดชูเกียรติผู้ได้รับพระราชทาน เครื่องราชอิสริยาภรณ์ พร้อมประกาศเกียรติคุณแก่อาสาสมัครคุมประพฤติ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเชิดชูเกียรติอาสาสมัครคุมประพฤติ ผู้ได้รับพระราชทานเครื่องราชอิสริยาภรณ์ฯ
ในวันศุกร์ที่ ๑๖ มีนาคม ๒๕๖๑ เวลา ๑๓.๓๐ น.
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีเชิดชูเกียรติอาสาสมัครคุมประพฤติ ผู้ได้รับพระราชทานเครื่องราชอิสริยาภรณ์
อันเป็นที่สรรเสริญยิ่งดิเรกคุณาภรณ์แก่อาสาสมัครคุมประพฤติ จํานวน ๑๐๓ คน พร้อมทั้งมอบ
ใบประกาศเกียรติคุณแก่อาสาสมัครคุมประพฤติที่ปฏิบัติงานมาเป็นเวลา ๒๕ ปี จํานวน ๒๒๖ คน
ทั้งนี้ เพื่อเป็นการสร้างขวัญกําลังใจและสร้างแรงจูงใจแก่อาสาสมัครคุมประพฤติ ที่มีบทบาทสําคัญ
ในด้านการช่วยเหลือสงเคราะห์ผู้กระทําผิดในชุมชน ซึ่งเป็นผู้ที่ได้อุทิศแรงกาย แรงใจ และเสียสละ
มีความความมุ่งมั่นในการที่จะทําให้สังคมเกิดความสงบสุข ตลอดจนกระตุ้นให้ทุกภาคส่วนในสังคม
ได้เข้ามามีส่วนร่วมในการแก้ไขฟื้นฟูผู้กระทําผิดในชุมชนให้กลับตนเป็นคนดีของสังคม
โดยมีคณะผู้บริหารกระทรวงยุติธรรม ข้าราชการ และเจ้าหน้าที่ รวมถึงอาสาสมัครคุมประพฤติ เข้าร่วมฯ
ณ โรงแรมมิราเคิล แกรนด์ คอนเวนชั่น กรุงเทพมหานคร
โอกาสนี้ รองนายกรัฐมนตรี และรัฐมนตรีว่าการกระทรวงยุติธรรม ได้ให้โอวาท
พร้อมกล่าวแสดงความยินดีแก่อาสาสมัครคุมประพฤติ ซึ่งมีใจความสําคัญตอนหนึ่ง ว่า
กระทรวงยุติธรรม มุ่งเน้นการลดความเหลื่อมล้ําสร้างความเป็นธรรมและความสงบสุขในสังคม
โดยแนวทางการดําเนินงานที่สําคัญประการหนึ่ง คือ การสร้างความปลอดภัยและความสงบสุขในสังคม
ลดการกระทําผิดซ้ําของผู้กระทําผิด ผู้ผ่านการแก้ไขฟื้นฟู มีการศึกษา มีงานทํา มีรายได้ พึ่งตนเองได้
ซึ่งอาสาสมัครคุมประพฤติเป็นผู้มีความสําคัญต่อการพัฒนาระบบคุมประพฤติ เป็นผู้ช่วยเหลือและผลักดัน
ให้การดําเนินงานด้านการคุมประพฤติประสบความสําเร็จ ซึ่งมีบทบาทสําคัญในด้านการช่วยเหลือสงเคราะห์
ผู้กระทําผิดในชุมชนทําให้ผู้กระทําผิดได้มีคุณภาพชีวิตที่ดีขึ้น และสามารถปรับเปลี่ยนพฤติกรรมไปในทางที่ดี
มีความรับผิดชอบซึ่งเป็นการปฏิบัติงานที่มุ่งหมายเพื่อ “คืนคนดีสู่สังคม”
จึงเห็นได้ว่าอาสาสมัครคุมประพฤติเป็นผู้ที่เสียสละ อุทิศกําลังกาย กําลังใจ เวลา ตลอดจนกําลังทรัพย์
เพื่อช่วยเหลือสังคมและประโยชน์ของส่วนรวม จากความทุ่มเทดังกล่าวนั้น ส่งผลให้อาสาสมัครคุมประพฤติ
ได้รับพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์และประกาศเกียรติคุณในวันนี้
นับได้ว่าอาสาสมัครคุมประพฤติ กระทรวงยุติธรรม เป็นหุ้นส่วนที่สําคัญอย่างยิ่งของกระทรวงยุติธรรม
ในการป้องกันสังคมให้ปลอดภัยจากอาชญากรรม ช่วยเสริมสร้างความสงบสุขเรียบร้อยให้เกิดขึ้นในสังคม
ในการนี้ได้กล่าวแสดงความชื่นชมและขอบคุณอาสาสมัครคุมประพฤติ กระทรวงยุติธรรมทุกท่าน
ที่ได้ให้ความร่วมมือและช่วยเหลืองานในภารกิจของกรมคุมประพฤติ กระทรวงยุติธรรม
เป็นอย่างดียิ่งมาโดยตลอด
รัฐบาลไทย-ข่าวทำเนียบรัฐบาล-นายกรัฐมนตรีย้ำ รัฐบาลตั้งเป้าแก้ปัญหาน้ำท่วม-น้ำแล้ง อย่างยั่งยืน
วันอังคารที่ 10 กันยายน 2562
นายกรัฐมนตรีย้ํา รัฐบาลตั้งเป้าแก้ปัญหาน้ําท่วม-น้ําแล้ง อย่างยั่งยืน
พลเอก ประยุทธ์ จันทร์โอชา นายกรัฐมนตรีย้ํา รัฐบาลตั้งเป้าแก้ปัญหาน้ําท่วม-น้ําแล้ง อย่างยั่งยืน กําชับการเยียวยาประชาชนที่ได้รับผลกระทบจากอุทกภัย ต้องดําเนินการให้เป็นไปด้วยความโปร่งใส ไม่ให้เกิดการทุจริต
วันนี้ (10 กันยายน 2562) เวลา 13.30 น. ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกล่าวถึงการตั้งวอร์รูมแก้ปัญหาน้ําท่วมและภัยแล้งว่า รัฐบาลดูแลเกี่ยวกับภัยพิบัติต่าง ๆ ในทุกเรื่อง ตั้งแต่ระดับนโยบาย ติดตามการแก้ปัญหาหาแนวทางมาตรการใหม่ๆ กําหนดแผนงานโครงการและงบประมาณลงไปสนับสนุนช่วยเหลือในพื้นที่ โดยมีนายกรัฐมนตรี เป็นประธานในระดับบน ระดับนโยบาย กระทรวงมหาดไทยเป็นประธานดําเนินการในระดับล่างหรือในพื้นที่ซึ่งมีหน่วยงานที่เกี่ยวข้องเข้าร่วมด้วยเช่น กรมป้องกันและบรรเทาสาธารณภัย (ปภ.)ซึ่งพลเอก ประวิตร วงษ์สุวรรณ รองนายกรัฐมนตรี เป็นประธานเรื่องการบริหารจัดการน้ํา ได้มีการประชุมหารือร่วมกับหน่วยงานที่เกี่ยวข้องอย่างต่อเนื่อง เกี่ยวกับการบริหารจัดการน้ําในลุ่มน้ําต่าง ๆ และอ่างเก็บน้ําของประเทศไทยอย่างเป็นระบบ รัฐบาลดําเนินการตามแผนตลอดระยะเวลา 5 ปีอย่างต่อเนื่อง ทําให้ทุกกิจกรรมเพิ่มขึ้นถึง 4 เท่า ส่งผลให้สามารถลดความเสียหายได้เป็นจํานวนมาก
อย่างไรก็ตามปัญหาน้ําท่วมในขณะนี้ สาเหตุเกิดจากการที่ฝนที่ตกลงมามากเกินกว่าปริมาณที่เคยมี เช่น ที่จังหวัดยโสธรและจังหวัดอุบลราชธานี ฝนตก 3-5 วัน มีปริมาณฝนตกลงมาถึง 500 มิลิเมตร ซึ่งปกติเฉลี่ยฝนตกทั้งประมาณปี 1,000–1,200 มิลิเมตร เท่านั้น จึงทําให้เกิดน้ําท่วมได้โดยเฉพาะในพื้นที่ลุ่มต่ําซึ่งส่วนมากเป็นพื้นที่ด้านการเกษตร ปศุสัตว์ และประมง ซึ่งรัฐบาลก็ได้มีมาตรการการดูแลเยียวยาขั้นต้นอยู่แล้วตามมาตรการของกระทรวงการคลัง รวมไปถึงการดูแลในเรื่องของการสนับสนุนหาเมล็ดพันธุ์พืชให้ประชาชนนําไปเพาะปลูกตามความเหมาะสมในแต่ละพื้นที่ ตลอดจนการพิจารณาอาชีพใหม่ที่เหมาะสมให้กับประชาชนหากยังไม่สามารถเพาะปลูกพืชได้ในฤดูกาลหน้า ซึ่งการลงพื้นที่ในแต่ละครั้ง ก็เพื่อเป็นขวัญกําลังใจ สร้างความไว้วางใจซึ่งกันและกัน สําหรับการช่วยเหลือก็มีขั้นตอนต่างๆ อยู่แล้ว อันแรก คือ เยียวยา อันที่สอง คือ ฟื้นฟูและการปรับเพิ่มอาชีพ รวมทั้งการหาแก้มลิงใหม่ๆการระบายน้ํา ก็ต้องเร่งลงน้ําสาขาและลงแม่น้ําโขง เป็นต้นซึ่งคณะรัฐมนตรี ก็หาทางแก้ไขปัญหาทั้งน้ําท่วมและน้ําแล้งอย่างยั่งยืน
พร้อมกันนี้ นายกรัฐมนตรี ได้กล่าวย้ําถึงการเยียวยาประชาชนที่ได้รับผลกระทบจากอุทกภัยว่า ต้องดําเนินการให้เป็นไปด้วยความโปร่งใส ไม่ให้เกิดการทุจริต ข้อมูลต่าง ๆ ต้องตรงกับข้อมูลที่รายงานขึ้นมา เพื่อให้การใช้จ่ายเงินงบประมาณเกิดความคุ้มค่า
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มาตรการภาษีเพื่อส่งเสริมการลงทุนในเขตพัฒนาเศรษฐกิจพิเศษตามแนวชายแดน
วันอังคารที่ 18 กุมภาพันธ์ 2563
มาตรการภาษีเพื่อส่งเสริมการลงทุนในเขตพัฒนาเศรษฐกิจพิเศษตามแนวชายแดน
วันอังคารที่ 18 กุมาพันธ์ 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการภาษีเพื่อส่งเสริมการลงทุนในเขตพัฒนาเศรษฐกิจพิเศษตามแนวชายแดน โดยขยายเวลาการจดแจ้งการขอใช้สิทธิลดอัตราภาษีเงินได้นิติบุคคลจากร้อยละ 20 เหลือร้อยละ 10 เป็นเวลา
10 รอบบัญชีต่อเนื่องกันออกไปจนถึงวันที่ 30 ธ.ค.63 รวมทั้งยังเห็นชอบมาตรการภาษีสนับสนุนการพัฒนาบุคลากรสําหรับอุตสาหกรรม 4.0 โดยให้ยกเว้นภาษีเงินได้นิติบุคคลสําหรับทรัพย์สินที่บริจาคให้แก่ศูนย์ส่งเสริมการพัฒนาบุคลากรสําหรับอุตสาหกรรม 4.0 ระหว่างวันที่ 1 ม.ค. - 31 ธ.ค. 2563 ได้ 3 เท่าของที่จ่ายจริง แต่ต้องไม่เกิน 100 ล้านบาท ซึ่งทั้ง 2 มาตรการดังกล่าวจะช่วยกระตุ้นเศรษฐกิจในพื้นที่จังหวัดชายแดน และส่งเสริมการลงทุนในอุตสาหกรรมเป้าหมายได้เป็นอย่างดี
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ออท.ราชอาณาจักรสเปน/ไทย เข้าเยี่ยมคำนับ รมช.กห.
วันจันทร์ที่ 28 ตุลาคม 2562
ออท.ราชอาณาจักรสเปน/ไทย เข้าเยี่ยมคํานับ รมช.กห.
พลเอก ประยุทธ จันทร์โอชา นรม. และ รมว.กห.ได้มอบหมายให้ พลเอก ชัยชาญ ช้างมงคล รมช.กห.ให้การต้อนรับ นาย Emilio de Miguel Calabia (เอมิลิโอ เด มิเกล กาลาเบีย) ออท.ราชอาณาจักรสเปน/ไทย เข้าเยี่ยมคํานับในโอกาสเข้ารับตําแหน่งใหม่ ณ ศาลาว่าการกลาโหม
พลเอก ชัยชาญ ช้างมงคล รมช.กห.ได้ให้การต้อนรับและกล่าวขอบคุณที่กรุณาให้เกียรติมาเยี่ยมคํานับ พร้อมกล่าวชื่นชมความสัมพันธ์อันดีระหว่างไทย กับราชอาณาจักรสเปนที่มีมาอย่างราบรื่นต่อเนื่องยาวนานมาถึง149ปี ได้มีการแลกเปลี่ยนการเยือนในหลายระดับโดยเฉพาะ จนท. ระดับสูงที่มีมาอย่างต่อเนื่อง รวมทั้งความสัมพันธ์ทางทหาร ทั้งด้านการศึกษา การฝึกและการส่งกําลังบํารุง และชื่นชมสเปนที่เป็นหนึ่งในประเทศที่ประสบความสําเร็จในด้านการพัฒนาอุตสาหกรรมป้องกันประเทศและเชิญชวนให้สเปนมาร่วมลงทุนในเขตเศรษฐกิจพิเศษภาคตะวันออก รวมทั้งเชิญให้มาร่วมงาน Defence&Security ที่จัดขึ้นในเดือน พ.ย. ปีนี้
นาย Emilio de Miguel Calabia (เอมิลิโอ เด มิเกล กาลาเบีย) ได้กล่าวขอบคุณ และกล่าวชื่นชมความสัมพันธ์อันดีที่มีมาอย่างยาวนานและขอบคุณที่ไทยเชิญให้มาร่วมลงทุนด้านอุตสาหกรรมป้องกันประเทศในเขตเศรษฐกิจพิเศษภาคตะวันออก ซึ่งทางสเปนมีความสนใจในการร่วมลงทุนและเสริมสร้างความร่วมมือทางการค้ากับไทยให้มีความร่วมมือมากขึ้นและตอบรับการเข้าร่วมงานDefence&Securityที่จะจัดขึ้นในปลายปีนี้ด้วย และมีความประสงค์ที่จะพัฒนาความสัมพันธ์กับอาเซียนและต่อยอดความร่วมมือของทั้งสองประเทศให้มีความยั่งยืนต่อไป
รัฐบาลไทย-ข่าวทำเนียบรัฐบาล-ผลการประชุมคณะกรรมการคณะกรรมการข้อมูลข่าวสารของราชการ (กขร.) ครั้งที่ 1/2561
วันพุธที่ 21 มีนาคม 2561
ผลการประชุมคณะกรรมการคณะกรรมการข้อมูลข่าวสารของราชการ (กขร.) ครั้งที่ 1/2561
ที่ประชุม กขร. มีมติเห็นชอบกรอบยุทธศาสตร์ของคณะกรรมการข้อมูลข่าวสารของราชการ พ.ศ. 2561-2562 เพื่อส่งเสริมสิทธิของประชาชนในการเข้าถึงข้อมูลข่าวสารภาครัฐอย่างเป็นรูปธรรม
วันนี้(21มี.ค. 61)เวลา13.30น.ณห้องประชุม109 อาคารสํานักงานปลัดนายกรัฐมนตรีทําเนียบรัฐบาล นายสุวพันธุ์ตันยุวรรธนะรัฐมนตรีประจําสํานักนายกรัฐมนตรีเป็นประธานการประชุมคณะกรรมการข้อมูลข่าวสารของราชการ(กขร.)ครั้งที่1/2561สรุปสาระสําคัญดังนี้
ที่ประชุมรับทราบการปรับปรุงร่างพระราชบัญญัติข้อมูลข่าวสารของราชการพ.ศ. 2540โดยการปรับปรุงร่างพระราชบัญญัติดังกล่าวจําเป็นจะต้องจัดให้มีการรับฟังความคิดเห็นของผู้ที่เกี่ยวข้องพร้อมวิเคราะห์ผลกระทบที่อาจเกิดขึ้นจากกฎหมายอย่างรอบด้านและเป็นระบบ ตามบทบัญญัติ มาตรา 77 ของรัฐธรรมนูญแห่งราชอาณาจักรไทย พ.ศ. 2560 แล้วรายงานผลการดําเนินการรับฟังความคิดเห็น พร้อมจัดทําคําชี้แจง และการตรวจสอบความจําเป็นในการตราพระราชบัญญัติ ประกอบการนําเสนอที่ประชุมคณะรัฐมนตรีเพื่อพิจารณาต่อไป
พร้อมกันนี้ที่ประชุมได้พิจารณาและมีมติเห็นชอบกรอบยุทธศาสตร์ของคณะกรรมการข้อมูลข่าวสารของราชการพ.ศ. 2561-2562เพื่อให้การกําหนดกรอบทิศทางนําองค์กรการกําหนดยุทธศาสตร์แผนงานโครงการและตัวชี้วัดความสําเร็จในการดําเนินงานที่เหมาะสมในการผลักดันภารกิจของคณะกรรมการข้อมูลข่าวสารของราชการผ่านกระบวนการจัดทําแผนยุทธศาสตร์ทั้งนี้เพื่อให้มียุทธศาสตร์คณะกรรมการการข้อมูลข่าวสารของราชการพ.ศ. 2562-2564เกิดขึ้นอย่างเป็นรูปธรรมเพื่อใช้เป็นกรอบแนวทางในการปฏิบัติงานสอดคล้องกับปัญหาและความต้องการของประชาชนให้สามารถรองรับและตอบสนองต่อทิศทางของประเทศในอนาคต รวมทั้งเป็นประโยชน์ในการพัฒนาหน่วยงานในระยะยาวตลอดจนเร่งรัดและติดตามผลการปฏิบัติราชการของหน่วยงานภาครัฐให้เป็นไปตามนโยบายได้อย่างมีประสิทธิภาพ เพื่อส่งเสริมสิทธิของประชาชนในการเข้าถึงข้อมูลข่าวสารภาครัฐในภาพรวมต่อไป
...............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงเวียนนาให้ความช่วยเหลือคนไทยในออสเตรีย สโลวาเกีย สโลวีเนีย และจากประเทศใกล้เคียง จำนวน 29 คน กลับประเทศไทย [กระทรวงการต่างประเทศ]
วันศุกร์ที่ 8 พฤษภาคม 2563
สถานเอกอัครราชทูต ณ กรุงเวียนนาให้ความช่วยเหลือคนไทยในออสเตรีย สโลวาเกีย สโลวีเนีย และจากประเทศใกล้เคียง จํานวน 29 คน กลับประเทศไทย [กระทรวงการต่างประเทศ]
สถานเอกอัครราชทูต ณ กรุงเวียนนาให้ความช่วยเหลือคนไทยในออสเตรีย สโลวาเกีย สโลวีเนีย และจากประเทศใกล้เคียง จํานวน 29 คน กลับประเทศไทย
ภารกิจช่วยเหลือคนไทยกลับบ้านของ สอท. ณ กรุงเวียนนา
การระบาดของโรคโควิด-19 ในประเทศต่าง ๆ ทั่วโลกได้ส่งผลให้พี่น้องชาวไทยประสบความยากลําบากในการเดินทางกลับประเทศไทย เนื่องจากการยกเลิกเที่ยวบินและมาตรการป้องกันด้านสาธารณสุขของประเทศต่าง ๆ รวมทั้งประเทศไทย
สถานเอกอัครราชทูต ณ กรุงเวียนนา ได้พยายามให้ความช่วยเหลือคนไทยในออสเตรีย สโลวาเกีย และสโลวีเนีย รวมถึงคนไทยจากประเทศอื่น ๆ ใกล้เคียง ที่มีความจําเป็นเร่งด่วน สามารถเดินทางกลับไทยแล้วรวม 29 คน ประกอบด้วย นักท่องเที่ยวตกค้าง นักศึกษา ผู้ป่วย และผู้ตกงาน ทุกคนเดินทางกลับถึงภูมิลําเนาเรียบร้อยโดยสวัสดิภาพ
สถานเอกอัครราชทูตฯ ขอขอบคุณสําหรับความร่วมมือและการสนับสนุนอย่างดียิ่งจากหน่วยงานที่เกี่ยวข้อง โดยเฉพาะกรมการกงสุล กระทรวงการต่างประเทศ สถานเอกอัครราชทูต ณ กรุงเบอร์ลิน สถานเอกอัครราชทูต ณ กรุงบูดาเปสต์ สถานเอกอัครราชทูต ณ กรุงเฮก สถานกงสุลใหญ่ ณ นครแฟรงก์เฟิร์ต สถานกงสุลใหญ่กิตติมศักดิ์ ณ กรุงบราติสลาวา สถานกงสุลใหญ่กิตติมศักดิ์ ณ กรุงลูบลิยานา ฯลฯ ที่ได้ช่วยเหลือและอํานวยความสะดวกการเดินทางกลับบ้านของพี่น้องชาวไทยทุกคน
สถานเอกอัครราชทูตฯ พร้อมให้ความช่วยเหลือพี่น้องชาวไทยในออสเตรีย สโลวาเกีย และสโลวีเนีย ที่ได้รับผลกระทบจากการแพร่ระบาดของโรคโควิด-19 และมีความจําเป็นเร่งด่วนต้องเดินทางกลับไทย
โดยขอให้ติดต่อสถานเอกอัครราชทูตฯ ทางอีเมล consular@thaiembassy.at หรือโทร.+43 1 478 3335 19 หรือทาง inbox ของ Facebook สถานเอกอัครราชทูตฯ เพื่อเตรียมการในส่วนที่เกี่ยวข้องต่อไป ทั้งนี้ เมื่อเดินทางถึงประเทศไทยแล้ว ท่านจะต้องเข้ารับการกักตัวในสถานที่ที่ทางรัฐบาลจัดไว้ให้เป็นเวลา 14 วันด้วย
"การทูตเพื่อประชาชน ทุกแห่งหนเราดูแล"
รัฐบาลไทย-ข่าวทำเนียบรัฐบาล-รมว.พม. นำข้าราชการและเจ้าหน้าที่ รวมพลังประกาศเจตนารมณ์ต่อต้านคอร์รัปชัน “ไม่ทนต่อการทุจริต”
วันพฤหัสบดีที่ 6 ธันวาคม 2561
รมว.พม. นําข้าราชการและเจ้าหน้าที่ รวมพลังประกาศเจตนารมณ์ต่อต้านคอร์รัปชัน “ไม่ทนต่อการทุจริต”
รมว.พม. นําข้าราชการและเจ้าหน้าที่ รวมพลังประกาศเจตนารมณ์ต่อต้านคอร์รัปชัน “ไม่ทนต่อการทุจริต”
วันนี้ (6 ธ.ค. 61) เวลา 08.00 น. ที่บริเวณลานพระประชาบดี กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในการประกาศเจตนารมณ์การต่อต้านคอร์รัปชัน “กระทรวงการพัฒนาสังคมและความมั่นคงของมนุษย์ ไม่ทนต่อการทุจริต (M-Society Zero Tolerance)” ประจําปีงบประมาณ 2562 เนื่องในวันต่อต้านคอร์รัปชันสากล (International Anti - Corruption Day) ซึ่งตรงกับวันที่ 9 ธันวาคมของทุกปี พร้อมด้วย นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) คณะผู้บริหาร ข้าราชการ และเจ้าหน้าที่ผู้ปฏิบัติงาน จํานวน 400 คน ร่วมแสดงพลังประกาศเจตนารมณ์
พลเอก อนันตพร กล่าวว่า ด้วย ที่ประชุมใหญ่สมัชชาสหประชาชาติ (The United Nation: UN) ได้ประกาศให้วันที่ 9 ธันวาคมของทุกปี เป็นวันต่อต้านคอร์รัปชันสากล (International Anti – Corruption Day) สําหรับในปีนี้ ประเทศไทย โดยรัฐบาลร่วมกับคณะกรรมการป้องกันและปราบปรามการทุจริตแห่งชาติ (ป.ป.ช.) สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) องค์กรต่อต้านคอร์รัปชัน (ประเทศไทย) และภาคีเครือข่ายทุกภาคส่วน รณรงค์เนื่องในวันต่อต้านคอร์รัปชันสากล ภายใต้แนวคิด “Zero Tolerance คนไทยไม่ทนต่อการทุจริต” เพื่อแสดงเจตนารมณ์มุ่งมั่นในการแก้ไขปัญหาการทุจริตอย่างต่อเนื่อง และเป็นการปลุกกระแสสังคมที่ไม่ทนต่อการทุจริต
พลเอก อนันตพร กล่าวต่อไปว่า สําหรับกระทรวงการพัฒนาสังคมและความมั่นคงของมนุษย์ (พม.) โดยศูนย์ปฏิบัติการต่อต้านการทุจริต ได้ดําเนินโครงการแสดงพลังประกาศเจตนารมณ์การต่อต้านคอร์รัปชัน “กระทรวงการพัฒนาสังคมและความมั่นคงของมนุษย์ ไม่ทนต่อการทุจริต (M-Society Zero Tolerance)” โดยมีวัตถุประสงค์เพื่อกระตุ้นจิตสํานึกและเสริมสร้างเจตนารมณ์ในการต่อต้านคอร์รัปชัน “ไม่ทนต่อการทุจริต” อย่างชัดเจน ของคณะผู้บริหาร ข้าราชการ และเจ้าหน้าที่ผู้ปฏิบัติงาน ในการป้องกันและปราบปรามการทุจริตและประพฤติมิชอบในภาครัฐ อีกทั้งเป็นการสร้างความเชื่อมั่นไว้วางใจในระบบราชการตามหลักธรรมาภิบาล อันเป็นแนวทางในการปฏิบัติราชการตามเจตนารมณ์การต่อต้านคอร์รัปชันอย่างแท้จริง
“ทั้งนี้ คณะผู้บริหาร ข้าราชการ และเจ้าหน้าที่ผู้ปฏิบัติงานของกระทรวง พม. ได้รวมพลังประกาศเจตนารมณ์ “ไม่ทนต่อการทุจริต” ด้วยการปฏิบัติหน้าที่บนพื้นฐานของความดีตามหลักคุณธรรม 4 ประการ คือ พอเพียง มีวินัย สุจริต และจิตอาสา อีกทั้งการปฏิบัติหน้าที่อย่างเต็มกําลังความสามารถด้วยความมีเกียรติและศักดิ์ศรีแห่งความเป็นข้าราชการ โดยยึดความซื่อสัตย์สุจริต อุตสาหะ เสียสละ เที่ยงตรง โปร่งใสตรวจสอบได้ กล้ายืนหยัดเพื่อสิ่งที่ถูกต้องด้วยมาตรฐานทางจริยธรรมนําจิตใจและจรรยาบรรณทางวิชาชีพ ไม่ใช้ตําแหน่งหน้าที่เพื่อประโยชน์ส่วนตนหรือพวกพ้อง และมุ่งประโยชน์ส่วนรวมและประชาชนเป็นสําคัญ” พลเอก อนันตพร กล่าวในตอนท้าย
รัฐบาลไทย-ข่าวทำเนียบรัฐบาล-การประชุมคณะรัฐมนตรีอย่างเป็นทางการนอกสถานที่ ครั้งที่ 8/2561 ณ จังหวัดเชียงราย
วันอังคารที่ 30 ตุลาคม 2561
การประชุมคณะรัฐมนตรีอย่างเป็นทางการนอกสถานที่ ครั้งที่ 8/2561 ณ จังหวัดเชียงราย
นายอุตตม สาวนายน รัฐมนตรีว่าการกระทรวงอุตสาหกรรม ร่วมคณะนายกรัฐมนตรี สักการะพระแก้วมรกต และกราบนมัสการพระธรรมราชานุวัตร เจ้าอาวาสวัดพระแก้ว จังหวัดเชียงราย
วันนี้ (30 ตุลาคม 2561) นายอุตตม สาวนายน รัฐมนตรีว่าการกระทรวงอุตสาหกรรม และ นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมคณะนายกรัฐมนตรี สักการะพระแก้วมรกต และกราบนมัสการพระธรรมราชานุวัตร เจ้าอาวาสวัดพระแก้ว จังหวัดเชียงราย
จากนั้น นายกรัฐมนตรีและคณะรัฐมนตรี เยี่ยมชมการจัดแสดงนิทรรศการและผลงานเด่นของจังหวัดเชียงราย และประชุมคณะรัฐมนตรีอย่างเป็นทางการนอกสถานที่ ครั้งที่ 8/2561 ณ ห้องประชุมแสนหวี
หอประชุมใหญ่ มหาวิทยาลัยราชภัฏเชียงราย
รัฐบาลไทย-ข่าวทำเนียบรัฐบาล-กรมโรงงานอุตสาหกรรมอำนวยความสะดวกแก่ผู้ประกอบการเพื่อสอดรับกับมาตรการ “อยู่บ้าน ลดเชื้อ เพื่อชาติ” ผู้ประกอบการสามารถยื่นเอกสารขอใบอนุญาตประกอบกิจการโรงงาน ผ่านช่องทางดิจิทัลที่เว็บไซต์ [กระทรวงอุตสาหกรรม]
วันศุกร์ที่ 10 เมษายน 2563
กรมโรงงานอุตสาหกรรมอํานวยความสะดวกแก่ผู้ประกอบการเพื่อสอดรับกับมาตรการ “อยู่บ้าน ลดเชื้อ เพื่อชาติ” ผู้ประกอบการสามารถยื่นเอกสารขอใบอนุญาตประกอบกิจการโรงงาน ผ่านช่องทางดิจิทัลที่เว็บไซต์ [กระทรวงอุตสาหกรรม]
กรมโรงงานอุตสาหกรรมอํานวยความสะดวกแก่ผู้ประกอบการเพื่อสอดรับกับมาตรการ “อยู่บ้าน ลดเชื้อ เพื่อชาติ” ผู้ประกอบการสามารถยื่นเอกสารขอใบอนุญาตประกอบกิจการโรงงาน และยื่นรับฟังความคิดเห็น ผ่านช่องทางดิจิทัลที่เว็บไซต์
กรมโรงงานอุตสาหกรรมอํานวยความสะดวกแก่ผู้ประกอบการเพื่อสอดรับกับมาตรการ “อยู่บ้าน ลดเชื้อ เพื่อชาติ”
ผู้ประกอบการสามารถยื่นเอกสารขอใบอนุญาตประกอบกิจการโรงงาน และยื่นรับฟังความคิดเห็น ผ่านช่องทางดิจิทัลที่เว็บไซต์http://dsapp.diw.go.th/
สอบถามเพิ่มเติมโทร 0 2202 4129
***สําหรับโรงงานที่ตั้งในพื้นที่ กทม. เท่านั้น***
รัฐบาลไทย-ข่าวทำเนียบรัฐบาล-รองนายกรัฐมนตรีขอบคุณสื่อมวลชนเวียดนามที่ช่วยเสริมสร้างทัศนคติที่ดีระหว่างประชาชนไทยและเวียดนาม
วันพุธที่ 27 พฤศจิกายน 2562
รองนายกรัฐมนตรีขอบคุณสื่อมวลชนเวียดนามที่ช่วยเสริมสร้างทัศนคติที่ดีระหว่างประชาชนไทยและเวียดนาม
รองนายกรัฐมนตรีขอบคุณสื่อมวลชนเวียดนามที่ช่วยเสริมสร้างทัศนคติที่ดีระหว่างประชาชนไทยและเวียดนาม
วันนี้ (27 พฤศจิกายน 2562) เวลา 10.30 น. ณ ห้องนารี 2 ตึกนารีสโมสร ทําเนียบรัฐบาล นายมงคล บางประภา ประธานสมาพันธ์นักหนังสือพิมพ์แห่งประเทศไทย นํานายถวน หู (Mr. Thuan Huu) ประธานสมาคมนักหนังสือพิมพ์เวียดนาม และคณะสื่อมวลชนเวียดนาม เข้าเยี่ยมคารวะ นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ สรุปสาระสําคัญการหารือดังนี้
รองนายกรัฐมนตรียินดีต้อนรับคณะสื่อมวลชนเวียดนามในโอกาสเดินทางเยือนไทย และยินดีที่สื่อมวลชนของไทยและเวียดนามมีความสัมพันธ์อันดีระหว่างกัน รวมทั้งเผยแพร่ข้อมูลข่าวสารที่รวดเร็วและถูกต้องให้แก่ประชาชนของทั้ง 2 ประเทศ ให้เกิดความเข้าใจอันดี และทัศนคติที่ดีต่อกันด้วย ซึ่งรัฐบาลไทยพร้อมให้การสนับสนุน
ประธานสมาคมนักหนังสือพิมพ์เวียดนามกล่าวว่าสมาคมนักหนังสือพิมพ์แห่งเวียดนามและสมาพันธ์นักหนังสือพิมพ์แห่งประเทศไทยมีความสัมพันธ์ที่ดีต่อกันมากว่า 24 ปีแล้ว โดยมีกิจกรรมแลกเปลี่ยนการเยือนระหว่างสื่อมวลชนทั้งสองฝ่ายเป็นประจําทุกปี ซึ่งมีส่วนสําคัญในการเสริมสร้างความสัมพันธ์ระหว่างไทยและเวียดนามให้แน่นแฟ้นยิ่งขึ้น
ในการนี้รองนายกรัฐมนตรีแสดงความยินดีกับเวียดนามต่อการเป็นประธานอาเซียนในปี 2563 รวมถึงการเป็นประธาน RCEP ด้วย ซึ่งไทยยินดีให้การสนับสนุน โดยเชื่อมั่นว่าเวียดนามจะสามารถผลักดันการเสริมสร้างเสถียรภาพ ความมั่นคง และพัฒนาความเจริญเติบโตด้านเศรษฐกิจ ให้แก่ภูมิภาคอาเซียนต่อไป